2015թ․ փետրվար-ապրիլ ամիսների ընթացքում Թագուհի Մանսուրյանը նախկին ամուսնու կողմից առնվազն երեք անգամ ծեծի և բռնության է ենթարկվել։ Դատարանն ընդունել է այս հանգամանքը, ինչպես նաև այն, որ նշված բռնությունների հետևանքով Թագուհի Մանսուրյանը տարբեր մարմնական վնասվածքներ, կոտրվածքներ է ստացել։ Եվ չնայած սրան՝ դատարանը Վլադիկ Մարտիրոսյանի համար 6 ամսվա պատիժ է սահամնել, այնուհետև որոշում է կայացրել նրան ազատել նաև այս պատժից։ Իրականացրած բռնությունների հետևանքով անպատիժ թողնված Մարտիրոսյանը օրեր առաջ կացնահարել է նախկին կնոջը, նրա հորը և մորը՝ պատճառ դառնալով վերջինիս մահվան։